மெத்தில் ஐதரோபெராக்சைடு

மெத்தில் ஐதரோபெராக்சைடு (Methyl hydroperoxide) CH3OOH அல்லது (CH4O2) என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். எளிதில் ஆவியாகக் கூடிய இச்சேர்மம் நிறமற்ற நீர்மமாகக் காணப்படுகிறது. ஓர் எளிமையான ஐதரோபெராக்சைடு என்று கோட்பாட்டு அளவில் பயன்படும் இச்சேர்மம் வளிமண்டல மீத்தேன் ஆக்சிசனேற்றத்தில் ஓர் இடைநிலையாக உள்ளது. தொடர்புடைய மூன்றாம் நிலை ஐதரோபெராக்சைடுகளைப் போலல்லாமல் வெடிக்கும் தன்மை கொண்டதாக இச்சேர்மம் உள்ளது. மெத்தில் ஐதரோபெராக்சைடின் ஆய்வக தயாரிப்பு முதலில் 1929 ஆம் ஆண்டில் நிகழ்ந்தது.

மேற்கோள்கள்

ஐதரோபெராக்சைடுகள்
ஆக்சிசனேற்றிகள்
1 கார்பன் அணு கரிம சேர்மங்கள்